พระราชบัญญัติการแสดงทรัพย์สินและหนี้สินของสมาชิกวุฒิสภาและสมาชิกสภาผู้แทนราษฎร พ.ศ. 2539 (ยกเลิก)
วันที่ประกาศ: 1996-10-31

content: พระราชบัญญัติ การแสดงทรัพย์สินและหนี้สินของสมาชิกวุฒิสภาและสมาชิกสภาผู้แทนราษฎร พ.ศ. ๒๕๓๙ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๑๔ ตุลาคม พ.ศ. ๒๕๓๙ เป็นปีที่ ๕๑ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรให้มีกฎหมายว่าด้วยการแสดงทรัพย์สินและหนี้สินของสมาชิกวุฒิสภาและสมาชิกสภาผู้แทนราษฎร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติการแสดงทรัพย์สินและหนี้สินของสมาชิกวุฒิสภาและสมาชิกสภาผู้แทนราษฎร พ.ศ. ๒๕๓๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้สมาชิกวุฒิสภายื่นบัญชีแสดงทรัพย์สินและหนี้สินต่อประธานวุฒิสภาตามแบบแสดงรายการทรัพย์สินและหนี้สินที่ประธานวุฒิสภาประกาศกำหนด และให้สมาชิกสภาผู้แทนราษฎรยื่นบัญชีแสดงทรัพย์สินและหนี้สินต่อประธานสภาผู้แทนราษฎร ตามแบบแสดงรายการทรัพย์สินและหนี้สินที่ประธานสภาผู้แทนราษฎรประกาศกำหนด
sectionNo: 3
content: การยื่นบัญชีแสดงทรัพย์สินและหนี้สินตามวรรคหนึ่งให้ยื่นภายในหกสิบวันนับแต่วันเข้ารับหน้าที่ หรือภายในระยะเวลาที่ประธานวุฒิสภาหรือประธานสภาผู้แทนราษฎร แล้วแต่กรณี ขยายให้ แต่ต้องไม่เกินหกสิบวัน
sectionNo: 4
content: มาตรา ๔ การยื่นบัญชีแสดงทรัพย์สินและหนี้สินตามมาตรา ๓ ให้แสดงรายการทรัพย์สินและหนี้สินที่มีอยู่ในวันที่ยื่น โดยใส่ซองปิดผนึกและลงลายมือชื่อของผู้ยื่นกำกับไว้บนรอยผนึกของซอง
sectionNo: 5
content: มาตรา ๕ ทรัพย์สินและหนี้สินที่สมาชิกวุฒิสภาและสมาชิกสภาผู้แทนราษฎรต้องแสดงตามพระราชบัญญัตินี้ให้หมายถึงทรัพย์สินและหนี้สินทั้งหมดของตน
sectionNo: 6
content: มาตรา ๖ เมื่อประธานวุฒิสภาหรือประธานสภาผู้แทนราษฎรได้รับซองที่ได้ยื่นตามมาตรา ๔ แล้ว ให้ลงลายมือชื่อกำกับไว้ที่หน้าซองและเก็บรักษาไว้ที่สำนักงานเลขาธิการวุฒิสภาหรือสำนักงานเลขาธิการสภาผู้แทนราษฎร แล้วแต่กรณี
sectionNo: 7
content: มาตรา ๗ การเปิดผนึกซองหรือเปิดเผยรายการทรัพย์สินและหนี้สินจะกระทำมิได้ เว้นแต่จะได้รับอนุญาตจากประธานวุฒิสภาหรือประธานสภาผู้แทนราษฎร แล้วแต่กรณี หลักเกณฑ์ วิธีการ และเงื่อนไขในการอนุญาตการเปิดผนึกซอง และการเปิดเผยรายการทรัพย์สินและหนี้สินตามวรรคหนึ่งให้เป็นไปตามระเบียบที่ประธานแต่ละสภากำหนด
sectionNo: 7
content: โดยความเห็นชอบของวุฒิสภาหรือสภาผู้แทนราษฎร แล้วแต่กรณี
sectionNo: 8
content: มาตรา ๘ สมาชิกวุฒิสภาหรือสมาชิกสภาผู้แทนราษฎรผู้ใดไม่ยื่นบัญชีแสดงทรัพย์สินและหนี้สินตามที่กำหนดในพระราชบัญญัตินี้ หรือจงใจยื่นบัญชีแสดงทรัพย์สินและหนี้สินด้วยข้อความที่เป็นเท็จ ต้องระวางโทษจำคุกไม่เกินหกเดือน หรือปรับไม่เกินหนึ่งหมื่นบาท หรือทั้งจำทั้งปรับ
sectionNo: 9
content: มาตรา ๙ ผู้ใดเปิดผนึกซองหรือเปิดเผยรายการทรัพย์สินและหนี้สินของสมาชิกวุฒิสภาหรือสมาชิกสภาผู้แทนราษฎรที่เก็บรักษาไว้ตามมาตรา ๖ โดยฝ่าฝืนมาตรา ๗ ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ
sectionNo: 10
content: มาตรา ๑๐ ในกรณีที่สมาชิกภาพของสมาชิกวุฒิสภาหรือสมาชิกสภาผู้แทนราษฎรสิ้นสุดลงเกินห้าปีแล้ว ประธานวุฒิสภาหรือประธานสภาผู้แทนราษฎร แล้วแต่กรณี จะอนุญาตให้ทำลายบัญชีแสดงทรัพย์สินและหนี้สินที่เก็บรักษาไว้ตามมาตรา ๖ ก็ได้ การทำลายบัญชีแสดงทรัพย์สินและหนี้สินตามวรรคหนึ่ง
sectionNo: 10
content: ให้กระทำโดยวิธีปฏิบัติเช่นเดียวกับเอกสารลับของทางราชการ
sectionNo: 11
content: มาตรา ๑๑ ให้สมาชิกวุฒิสภาหรือสมาชิกสภาผู้แทนราษฎรซึ่งดำรงตำแหน่งอยู่ในวันที่พระราชบัญญัตินี้ใช้บังคับยื่นบัญชีแสดงทรัพย์สินและหนี้สินตามพระราชบัญญัตินี้ภายในหกสิบวันนับแต่วันที่พระราชบัญญัตินี้ใช้บังคับ หรือภายในระยะเวลาที่ประธานวุฒิสภาหรือประธานสภาผู้แทนราษฎร แล้วแต่กรณี ขยายให้
sectionNo: 11
content: แต่ต้องไม่เกินหกสิบวัน
sectionNo: 12
content: มาตรา ๑๒ ให้ประธานวุฒิสภาและประธานสภาผู้แทนราษฎรรักษาการตามพระราชบัญญัตินี้ และให้มีอำนาจออกประกาศหรือระเบียบเพื่อปฏิบัติการตามพระราชบัญญัตินี้ ในส่วนที่เกี่ยวกับอำนาจหน้าที่ของตน
content: ผู้รับสนองพระบรมราชโองการ บรรหาร ศิลปอาชา นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่มาตรา ๙๕ ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช ๒๕๓๘
content: บัญญัติให้สมาชิกวุฒิสภาและสมาชิกสภาผู้แทนราษฎรต้องยื่นบัญชีแสดงทรัพย์สินและหนี้สินต่อประธานแห่งสภาที่ตนเป็นสมาชิกตามที่กฎหมายบัญญัติ สมควรกำหนดให้สมาชิกวุฒิสภายื่นบัญชีแสดงทรัพย์สินและหนี้สินต่อประธานวุฒิสภา และให้สมาชิกสภาผู้แทนราษฎรยื่นบัญชีแสดงทรัพย์สินและหนี้สินต่อประธานสภาผู้แทนราษฎร
content: จึงจำเป็นต้องตราพระราชบัญญัตินี้